KIRIBATI

Kiribati so sestavljeni iz treh otočij, ki so raztresena po osrednjem Tihem oceanu. Največja otočja so Gilbertovi, Feniksovi in Ekvatorski otoki. Otoki so koralni atoli. Obdajajo jih koralni grebeni, otoki pa sa dvigajo le kakšen meter nad morjem. Podnebje je vroče in vlažno. Na Gilbertovih otokih pogosto dežuje, na drugih pa redkeje in nestalno. Zdaj so naseljeni le Gilbertovi otoki in trije Ekvatorski otoki. Rastlinstvo je omejeno na slanoljubne rastline in kokosove palme ter bananovce. Okoli koralnih grebenov mrgoli morskih živali. Gilbertove otoke so pred več 1000 leti poselila ljudstva, pozneje pa so iz juga prišli tudi polinezijci. Leta 1900 so Britanci okupirali otok Banaba, ker je na njem veliko fosfatov, in nasilno preselili njegovo prebivalstvo. Leta 1916 so ustanovili kolonijo Gilbertovi in Lagunski otoki, ki so jih nato priključili tudi Feniksove in Ekvatorske otoke. Leta 1975 so se s Polinezijci naseljeni Lagunski otoki odcepili in leta 1978 postali neodvisna država Tuvalu, preostanek kolonije pa je pod imenom Kiribati postal samostojen leta 1979. Velika večina sosednjega prebivalstva so Gilbertijci (Kiribatijci), ki govorijo mikronezijsko. Ob koncu 70. Let so na Banabi izčrpali zaloge fosfatov, vendar so z dobički že prej ustvarili denarne rezerve. Prevladujeta kmetijstvo in ribištvo.

|  |  |
| --- | --- |
| **Velikost:** | 849 km2 |
| **Največji otok:** | Kiritimati |
| **Število prebivalstva:** | 77 000 |
| **Prestolnica:** | Bairiki |
| **Uradni jezik:** | angleščina |
| **Sestava prebivalstva:** | Kiribatijci-97,4%, mešanci-1,5%, Tuvalujci-0,5%, Evropejci-0,2%, drugi-0,4% |
| **Veroizpoved:** | rimski katoliki-53,5%, kiribatijski protestanti-39,1%, bahaisti-2,4%, drugi-0,4% |
| **Valuta:** | avstralski dolar |
| **Življenjska doba:** | Moški-52,6 leta, ženske-55,8 leta |
| **Gospodarski viri:** | kopra, ribištvo |